# name
El retaule de Santa Teresa de Vic, obra de Pau Costa

# metadata.dc.description.abstract[].value
A la gran vàlua artística d'aquesta obra, avui cal afegir-hi el seu valor testimonial a Vic, ja que és l'únic gran retaule barroc conservat en aquesta ciutat en que tants retaules es varen esculpir durant els segles XVII i XVIII. Pau Costa va néixer el 1664, tal i com es desprèn de l'acta de defunció d'aquest escultor que morí a Cadaqués, el 7 de novembre de 1726, als 62 anys. Fins ara es donava més d'una data de naixença, Martinell la situava el 1672, E. Junyent vers el 1663. Però encara que el Dr. Junyent s'hi apropa més, la més admesa ha es­tat la de Cèsar Martinell. Considerem que té certa importància dir-ho perquè se'l considerava un escultor molt precoç, com veurem, si admetem com a vàlida la data que dona Martinell.

# metadata.dc.source[].value
Articles publicats en revistes (Història de l'Art)

# metadata.dc.title[].value
El retaule de Santa Teresa de Vic, obra de Pau Costa